Rust en Vrede hopelik einde November oop - DieHoorn
Rust en Vrede hopelik einde November oop
‘Toerisme ly as waterval nie toeganklik is nie’
Deur Liesel le Roux
DIE pad na een van Oudtshoorn se mooiste besienswaardighede is sedert April vanjaar gesluit en dit maak toerisme seer, sê toerismerolspelers op die dorp.
Die Rust en Vrede Waterval buite Oudts­hoorn en die pad wat daarheen lei, was vroeg April vanjaar ’n slagoffer van vloedskade na kwaai reën in die Swartberge, waarna die pad en die waterval tydelik vir die publiek gesluit is.
Die munisipaliteit is egter tans ver gevorder met herstelwerk en hoop dat die pad na die waterval toe weer einde Oktober oopgestel sal kan word.
Volgens Johan Fourie, raadslid belas met tegniese dienste, moet slegs die pad self nog geskraap word, maar is die ander vloedskade, soos aan die bruggies, reeds reggemaak.
Die munisipale woordvoerder, Ntobeko Mangqwengqwe, sê die voetpad na die waterval is reeds herstel. “Die padspan sal binne die volgende twee weke met die herstel van die pad begin. Die Rust en Vrede Waterval sal hopelik einde Oktober oopgestel word vir toeriste.”
Boy Spies, eienaar van De Oude Meul, ’n gastehuis in Schoemanshoek, sê hy ontvang baie klagtes van toeriste wat voor ’n toe hek beland wanneer hulle die waterval wil besoek.
“Die waterval hou mense ’n dag langer in Oudts­hoorn en dit beteken baie vir die dorp se ekonomie. Toeriste wat langer op Oudtshoorn bly, beteken werkskepping,” sê hy.
Volgens Spies het hy herhaalde male die munisipaliteit hieroor gekontak, maar help dit oënskynlik niks. “Niemand kom terug na my nie en daar is geen vordering met die oopstel van die pad nie,” sê hy.
Die voorsitter van Oudtshoorn en De Rust Toe­risme, Billy Engelbrecht, het ook sy kommer daar­oor uitgespreek dat die waterval so lank al ontoeganklik is vir besoekers. “As die pad weer oopgestel kan word, sal besoekers nog ’n rede hê om langer op die dorp te bly,” het hy bygevoeg.
Trekkersafari tot binne-in ‘n volstruiskamp
BY die Safari Volstruisskouplaas buite Oudtshoorn kan besoekers deesdae met ’n trekkersafari tot binne-in die plaas se volstruiskampe ry...
Vier besonderse trofees vir Redstone Hills-byeenkoms
Deur Higgo Jacobs DIE DEELNEMERS aan vanjaar se Redstone Hills Uitdaagbergfietsrenne en -veldwedlope wat op Vrydag en Saterdag, 12 en...
6 puik uitstappies in die Klein Karoo
Oudtshoorn is die land se volstruishoofstad, ja, maar moenie dink dis al wat in dié omgewing aangaan nie. Hier’s...
Gamkaskloof, Die Hel in
Albertus van Wyk, het oor die Paasnaweek van 2010 sy eerste WegRy-toer meegemaak…en sommer die Swartbergpas tussen Oudtshoorn en...
Dié vakansie bied hope vermaak
June 29, 2017 June 30, 2017
Kuier op Oudtshoorn Deur Ilze-Mari Gründling DIT is wintervakansie (van 30 Junie tot 24 Julie) en vir inwoners –...
Take a Tractor Tour of Calitzdorp!
A TRACTOR TOUR of farms to the south of Calitzdorp is the next outing on the agenda of the Ca-litzdorp Museum...
The Bay TV visits Oudtshoorn
A TV CREW from The Bay TV that visited Oudts­hoorn over the weekend was astonished by the variety of tourist attractions...
Inwoners geniet aandwandeling deur historiese Hoogstraat
Hazel Jonker, kenner van Oudtshoorn se ou geboue, aan die woord tydens ’n aandwandeling verlede Donderdagaand deur ’n gedeelte...
Gesteelde goed in huis gevindNagmerrie-ervaring!
Tweets by DieHoorn
©2017. Digitale projekbestuur deur Lumico.